יו-גי-הו! Duel Links

יו-גי-הו! Duel Links (ביפנית: 遊戯王 デュエルリンクス) הוא משחק איסוף קלפים ממוחשב, המפותח על ידי Konami ומופץ על ידה לפלטפורמות iOS ואנדרואיד וכמו כן גם למחשב האישי. המשחק מבוסס על משחק הקלפים של יו-גי-הו!, אף הוא תוצרת קונאמי. המשחק יצא לאור ביפן ב-17 בנובמבר 2016, וב-11 בינואר 2017 ליתר העולם (אפל ולאנדרואיד), בעוד שגרסת המחשב האישי שוחררה מספר חודשים מאוחר יותר (17 בנובמבר 2017). הקרבות במשחק זה משתמשים בפורמט ה-Speed Duel הקיים גם במשחק הקלפים האמיתי, כאשר הדגש הוא על סיום מהיר ככל האפשר של קרבות תוך הגבלת מספר המפלצות שניתן לשחק בהן וגודל החפיסה. כללי הפורמט הם: שני השחקנים מתחילים עם 4000 נקודות חיים, ועם 4 קלפים ביד. כל שחקן מוגבל לחפיסה בת 20 עד 30 קלפים, ולחפיסת אקסטרה בת 5 קלפים . לכל שחקן יש 3 אזורים שבהן ניתן לזמן מפלצות, ו-3 אזורים נוספים בהם ניתן להפעיל קלפי קסם ומלכודת . אין Main Phase 2 בתור של שחקן, כך שלאחר הכרזה על קרב יש לסיים את התור. ניתן להשתמש ביכולות מיוחדות (Skills) שנוצרו עבור הפורמט. בדומה לדו-קרב במשחק הקלפים האמיתי, גם כאן מטרת הדו-קרב היא להגיע לניצחון, המושג על ידי שלושה תנאים: איפוס נקודות החיים של היריב, שחקן שמנסה לשלוף קלף מחפיסה, אך לא נותרו בה עוד קלפים (Deck Out), או שימוש בקלף שאחת היכולות שלו מעניקה ניצחון מיידי (Duel Winner card). כל ניצחון בדו-קרב מזכה את השחקן בנקודות ניסיון, באמצעותן השחקן יכול להעלות רמות את הדמות איתה הוא משחק, במטבעות, ובחפצים. בעולם המשחק ישנו מספר רב של דמויות-בלא-שחקן שונות אותן השחקן יכול לאתגר לדו-קרב על מנת להתקדם ולזכות בפרסים, וכמו כן קיים "פורטל" גדול שבאמצעותו ניתן לאתגר "דואליסט אגדי" - דמות מוכרת מאחת מסדרות האנימה בזיכיון. לכל דמות שכזו יש חפיסה משלה עם הקלפים המיוחדים שבו היא משתמשת, ויכולת מיוחדת משלה. במשחק יש שלבים (Stages) שעל מנת להתקדם בהם יש לסיים משימות, כאשר כל שלב עשוי להעניק לשחקן דמויות נוספות שניתן לשחק בהן, ביחד עם המשימות המיוחדות שלהן, וכן לאפשר לשחקן לפתוח עולמות משחק נוספים, המבוססים על סדרות האנימה הנוספות בזיכיון. במשחק קיים מספר רב של דמויות שניתן לשחק בהן, המבוססות על דמויות שהופיעו בסדרות האנימה השונות בזיכיון. במשחק קיים גם מצב מרובה-משתתפים בהם השחקן יכול לשחק בזמן אמת נגד חברים, או נגד משתתפים אקראיים, וכמו כן להשתתף במשחקים תחרותיים עם מערכת דירוג לשחקנים ופרסים (דוגמת קלפים נדירים) למנצחים. ניתן לאסוף קלפים חדשים על ידי התקדמות ברמות של הדמויות שברשותו של השחקן, שימוש ב"סוחר" - Trader - שהיא דמות המאפשרת החלפת מטבעות זהב וחפצים תמורת קלפים, ובדומה למשחק הקלפים האמיתי, גם על ידי קנייה של Booster packs וחפיסות מוכנות תמורת יהלומים, אותם ניתן להשיג הן תוך כדי משחק והן על ידי תשלום כסף אמיתי. עם שחרור המשחק, מגוון הקלפים שהיה קיים במשחק היה מצומצם יחסית וכלל רק את הקלפים שהופיעו בסדרת האנימה הראשונה "יו-גי-הו! דו-קרב מפלצות", אך עם הזמן יצאו לאור חבילות נוספות שכללו קלפים חדשים יותר. כמו כן, עם שחרור המשחק לא היו קיימות טכניקות זימון "מתקדמות" יותר שקיימות במשחק הקלפים כיום (זימון סינכרו, אקסיז, פנדולום ועוד) ואלו שוחררו אף הן בשלבים מאוחרים יותר. ב-28 בספטמבר 2017 יצא העולם שמבוסס על סדרת האנימה יו-גי-הו! GX למשחק, עם דמויות חדשות ודגש על קלפי מיזוג. ב-25 בספטמבר 2018 שוחרר העולם שמבוסס על סדרת האנימה יו-גי-הו! המימד החמישי ביחד עם טכניקת הזימון "זימון סינכרו" שאפיינה את הסדרה. ב-26 בספטמבר 2019 שוחרר העולם המבוסס על סרט האנימה יו-גי-הו! הצד האפל של הממדים, המהווה המשך לסדרת המאנגה המקורית. ב-29 בספטמבר 2020 שוחרר העולם המבוסס על סדרת האנימה יו-גי-הו! ZEXAL ביחד עם מספר מצומצם של דמויות מהאנימה ועם טכניקת הזימון "XYZ" שאפיינה את הסדרה. ב-28 בספטמבר 2021 שוחרר העולם המבוסס על סדרת האנימה יו-גי-הו! ארק פייב, ביחד עם טכניקת הזימון "פנדולום" שאפיינה את הסדרה. ב-28 בספטמבר 2022 שוחרר העולם המבוסס על סדרת האנימה יו-גי-הו! VRAINS, ביחד עם טכניקת זימון ה"לינק" שאפיינה את הסדרה. סטו קאיבה, הבעלים של חברת "קאיבה קורפ", החליט ליצור עולם וירטואלי בו יתמודדו הדואליסטים הטובים ביותר אחד נגד השני. דואליסטים שונים החלו להופיע בעולם, כאשר חלקם נאלצים להתמודד שוב עם יריביהם הוותיקים. את המשחק ניתן להתחיל עם סטו קאיבה או עם יאמי יוגי, כאשר השלמת משימות וניצחון בקרבות תזכה את השחקן בדמויות נוספות שניתן לשחק בהן, כולל הדמות שלא נבחרה בתחילת המשחק. יאמי יוגי יוגי מוטו סטו קאיבה ג'ואי ווילר (קאצויה ג'ונוצ'י) טיאה גארדנר (אנזו מיאזאקי) מאי ולנטיין (מאי קוג'אקו) וויבל אנדרווד (אינסקטור האגה) רקס ראפטור (דינוזאור ריוזאקי) מאקו צונאמי (ריוטה קאג'יקי) יאמי מאריק יאמי באקורה באנדיט קיית' אישיזו אישתאר אודיון (רישיד אישתאר) מקסימיליון פגסוס (פגסוס ג'יי קרופורד) מוקובה קאיבה האחים פאראדוקס ארקנה (פנדורה) בונז אספה רובה טריסטן טיילור (הירוטו הונדה) לומיס (היקארי נו קאמן) ואומברה (יאמי נו קאמן) דיוק דוולין (ריוג'י אוטוגי) סולומון מוטו (סוגורוקו מוטו) ג'יידן יוקי (ג'ודאי יוקי) זיין טרוסדייל ("קייזר" ריו מרופוג'י) אסטר פיניקס (אדו פיניקס) צ'אז פרינסטון (ג'ו מאנג'ומה) אלכסיס רודס (אסוקה טנג'וין) ג'סי אנדרסון (יוהאן אנדרסון) ד"ר קראולר (קרונוס דה מדיצ'י) בסטיון מיסאווה (דאיצ'י מיסאווה) סיירוס טרוסדייל (שו מרופוג'י) יובל טייראנו הסלברי (טייראנו קנזאן) סרטוריוס (סאיו) ג'ודאי/ג'יידן מעונה 4 (תחת השפעת יובל) בלייר פיניגן (ריי סאוטומה) אקסל ברודי (אוסטין או'בריאן) יוקי ג'ודאי המלך הנעלה ג'ים "קרוקודייל" קוק יוסיי פודו ג'ק אטלס קרואו הוגאן אקיזה איזיניסקי (אקי איזאיוי) לאו (לואה) לונה (לוקה) טטסו טראדג' (אושיו) קאלין קסלר (קיוסוקה קיריו) קאלין קסלר (קיוסוקה קיריו) האפל קרלי קרמיין (קרלי נגיסה) קרלי קרמיין (קרלי נגיסה) האפלה רקס גודוין האפל ברונו/אנטינומי פרימו (פלסידו) אפוריה פאראדוקס Z-One שרי לבלן חלק מהדמויות הופיעו גם בעולם של סדרת האנימה "דו-קרב מפלצות", עם זאת המראה החיצוני שלהן שונה, והחפיסה ההתחלתית שלהן שונה אף היא. יוגי מוטו סטו קאיבה מוקובה קאיבה טיאה גארדנר (אנזו מיאזאקי) ג'ואי ווילר (קאצויה ג'ונוצ'י) שרה סקוד אייגאמי/דיווה באקורה יומה טסוקאומו ואסטרל זאקסל ברונק סטון (טאקדה טטסואו) טורי מדואוז (מיזוקי קוטורי) רג'ינלד קאסטל (קאמישירו ריוגה) "שארק" ריו קאסטל (קאמישירו ריו) קייט טנג'ו קוואטרו טריי אנה קא-בום (קוזוקי אנה) גיראג (קיראקו) קווינטון (קריסטופר ארקלייט) אליטו מיזאר יויה סקאקי זוזו בויל (יוזו היראגי) גונג סטרונג (נובורו גונגנזאקה) סילביו (שינגו) סוואטארי דקלן (רייג'י) אקאבה יוטו סורה פרס (שיונין סורה) שי אובסידיאן (קורוסאקי סיון) יוגו סלינה (סרינה) פוג'יקי יוסאקו "פליימייקר" + AI תאודור המילטון "סולברנר" (הומורה טאקארו) דה גור בלו איינג'ל ואריס אמה בשו "גוסט גאל" (גוסט גירל) מספר ביקורות שיבחו את המשחק על הפשטת רבים מחוקי משחק הקלפים ה"רגיל", דבר שעוזר להנגשתו לשחקני יו-גי-הו! חדשים, אך גם על היותו רלוונטי גם לשחקנים ותיקים יותר על ידי השארת ה"עומק והאסטרטגיה" שמאפיינים את משחק הקלפים. המגזין האינטרנטי "Pocket Gamer" העניק למשחק ציון של 9 מתוך 10 וציין כי הצגת המשחק טובה הרבה יותר מאשר סדרת האנימה המקורית, וציין לחיוב את הדיבוב העשיר במשחק שנוצר על ידי המדבבים המקוריים של סדרות האנימה (ביפנית ובאנגלית), ואף כתב כי מאפיינים אלו מוסיפים לערך הנוסטלגיה וגורמים לשחקן להרגיש כאילו הוא "נשאב" אל העולם של יו-גי-הו!. ממוצע הביקורות לגרסת האייפון עומד על 80 מתוך 100 באתר Metacritic ועל 83% ביקורות חיוביות לגרסת המחשב ב-Steam. המשחק הגיע לסך של 65 מיליון הורדות ברחבי העולם בחודש מרץ 2018 כאשר בנובמבר אותה השנה המספר עלה ל-80 מיליון (עבור כלל הפלטפורמות) ובאוקטובר 2019 הגיע ל-100 מיליון הורדות ממכשירים ניידים. אתר האינטרנט הרשמי של יו-גי-הו! Duel Links יו-גי-הו! Duel Links, ברשת החברתית אקס (טוויטר) האתר הרשמי של המשחק יו-גי-הו! Duel Links, באתר PCGamingWiki (באנגלית) Speed Duel (format), Yu-Gi-Oh! Wiki (באנגלית) Marc Anthony, Yu-Gi-Oh! Duel Links Is the Perfect Starting Place for New Players, www.gameskinny.com, ‏2017-01-26 Yu-Gi-Oh! GX World Now in Yu-Gi-Oh! Duel Links, Konami Product Information (באנגלית) Yu-Gi-Oh! 5D’s World Coming to Yu-Gi-Oh! Duel Links, KONAMI DIGITAL ENTERTAINMENT B.V. (בספרדית) DSOD World Announced! TGS News! | Duel Links Meta, www.duellinksmeta.com ZEXAL WORLD AVAILABLE NOW IN Yu-Gi-Oh! DUEL LINKS, KONAMI DIGITAL ENTERTAINMENT B.V. (באנגלית) Yu-Gi-Oh! Digital Next | See What’s Next for Digital Yu-Gi-Oh!, נבדק ב-2022-02-15 Yu-Gi-Oh! Duel Links - VRAINS WORLD OFFICIAL TRAILER, נבדק ב-2023-03-27 AppAdvice Staff Author, Become the Ultimate Duelist in Yu-Gi-Oh! Duel Links, AppAdvice, ‏2017-01-16 (באנגלית) Sophia Aubrey Drake, Yu-Gi-Oh! Duel Links review, www.pocketgamer.com (באנגלית) Yu-Gi-Oh! Duel Links, Metacritic (באנגלית) Yu-Gi-Oh! Duel Links on Steam, store.steampowered.com (באנגלית) Digital Entertainment Business - KONAMI HOLDINGS CORPORATION, www.konami.com